**CONTRACT DE DARE IN ADMINISTRARE**

În temeiul art.123 din Legea nr.215/2001, privind administraţia publică locală, republicată, cu

modificările şi completările ulterioare, Legii nr.1/2011, a educației naționale şi a Legii nr.213/1998privind proprietatea publică şi regimul juridic al acesteia, s-a încheiat prezentul contract în baza Hotărârii Consiliului Local Dej nr…………/………..

**I. PĂRŢILE CONTRACTANTE**

Municipiul Dej, judeţul Cluj ,având CIF 4349179, reprezentată legal prin Primar, ing. MORAR COSTAN,în calitate de **PROPRIETAR**, pe de o parte,

și

Unitatea de invatamant preuniversitar ………………………… cu sediul în Dej, str. ……………………nr……………….., judeţul Cluj, Cod fiscal ………………………………….

reprezentată prin director, …………………………..în calitate de **ADMINISTRATOR**, pe de altă parte

**II. OBIECTUL CONTRACTULUI DE ADMINISTRARE**

Obiectul contractului de administrare îl constituie administrarea bunurilor imobile cuprinse în Anexa la prezentul contract, în care îşi desfășoară activitatea unitatea de învăţământ preuniversitar de stat, proprietate publică a Municipiului Dej.

Predarea-primirea bunurilor menționate se va face pe baza unui proces verbal încheiat in termen de 5 zile de la semnarea prezentului contract.

**III. TERMENUL**

Termenul administrării este pe durata derulării activităţii de învăţământ a unităţii şcolare.

**IV. DREPTURILE PĂRŢILOR**

Drepturile proprietarului

 (1)Să inspecteze bunurile administrate, să verifice stadiul de realizare a investiţiilor,

precum şi modul în care este satisfăcut interesul public;

(2) Verificarea se va efectua numai cu notificarea prealabilă a administratorului.

(3) Să verifice, în perioada derulării contractului de administrare, modul în care se respectă condițiile şi clauzele acesteia de către administrator.

(4) Proprietarul are dreptul să modifice în mod unilateral partea reglementată a contractului, din motive excepţionale legate de interesul naţional sau local

.

Drepturile administratorului

Administratorul are dreptul de a exploata în mod direct, pe riscul şi pe răspunderea sa,

bunurile ce fac obiectul contractului de administrare, fara a le putea înstrăina.

**V. OBLIGAŢIILE PĂRŢILOR**

Obligaţiile proprietarului :

Să nu îl tulbure pe administrator în exerciţiul drepturilor rezultate din prezentul contract de administrare. Să notifice administratorului apariţia oricăror împrejurări de natură să aducă atingere drepturilor administratorului;

Obligaţiile administratorului

 (1) Să asigure exploatarea eficace, în regim de continuitate şi permanenţă a bunurilor care

fac obiectul administrării.

(2) Să despăgubească potrivit legii pentru pagubele pricinuite ca urmare a întreţinerii

necorespunzătoare a bunului administrat.

(3) Să exploateze in mod direct bunurile care fac obiectul administrării. Să ia toate măsurile

necesare pentru avizarea funcţionării unităţilor de învăţământ.

(4) Să respecte condiţiile impuse de natura bunurilor (condiţii de siguranţă în exploatare,

protecţia mediului, protecţia muncii, condiţii privind folosirea şi conservarea patrimoniului etc.)

(5) Pentru bunurile imobile date spre administrare, orice lucrări de modernizare si consolidare, se

efectuează numai cu acordul sau avizul prealabil al Consiliului Local al Municipiului Dej.

(6) Lucrările executate se vor recepţiona cu proces verbal de calitate şi termene de garanţie de

către Liceul Constantin Brâncuși.

(7) La încetarea contractului de administrare, administratorul este obligat să restituie

proprietarului, în deplină proprietate bunurile administrate în mod gratuit şi libere de orice sarcini,inclusiv investiţiile realizate.

(8) Administratorul este obligat să continue exploatarea bunului în noile condiţii stabilite de

proprietar, în mod unilateral, fără a putea solicita încetarea acestuia. În cazul în care administratorul sesizează existenţa sau posibilitatea existenţei unei cauze de natură să conducă la imposibilitatea realizării activităţii proprii va notifica de îndată acest fapt proprietarului în vederea luării măsurilor care se impun pentru asigurarea continuităţii activităţi

 (9) La încetarea contractului de administrare din alte cauze decât ajungerea la termen, excluzând

forţa majoră şi cazul fortuit, administratorul este obligat să asigure continuitatea administrării bunului în condiţiile stipulate în contract, până la preluarea acestora de către proprietar.

**VI. RĂSPUNDEREA CONTRACTUALĂ**

Nerespectarea de către părţile contractuale a obligaţiilor cuprinse în prezentul contract de

administrare atrage răspunderea contractuală a părţii în culpă. Dacă penalităţile nu acoperă paguba, se vor plăti în completare daune-interese.

**VII. LITIGII**

Litigiile de orice fel care decurg din executarea prezentului contract de administrare sunt

de competenţa instanţei judecătoreşti de drept comun, dacă nu pot fi rezolvate pe cale amiabilă între părţi.

**VIII. DISPOZIŢII FINALE**

Pe toată durata administrării cele două părţi se vor supune legislaţiei în vigoare din România.

Modificarea şi completarea contractului de administrare se poate face ori de câte ori va fi nevoie prin acte adiţionale, cu acordul părţilor în funcţie de necesitate şi noi reglementări în materie.

Contractul de administrare a fost încheiat azi……………….. în 2 (două) exemplare originale .

PROPRIETAR, UNITATEA DE INVATAMENT

MUNICIPIUL DEJ DIRECTOR

PRIMAR …………………………………………..

Ing.MORAR COSTAN